કુદરતી સંપત્તિ પર બધાંનો એકસરખો હક છે, પછી કેટલાક દેશો અયોગ્ય રીતે બધી સંપત્તિને પોતાના પટારામાં મૂકીને બીજાઓેને અેક-એક દાણા માટે ટટળાવે એવું વિભાજન અન્યાયપૂર્ણ હોવાના કારણે હવે લાંબો સમય ટકી શકશે નહીં. કોઇ દેશની દાદાગીરી હવે ચાલવાની નથી. આખું વિશ્વ એક દેશ બની જશે અને એમાં વસતા બધા જ લોકો બધી કુદરતી સંપત્તિનો ઉપયોગ એક પિતાના સંતાન હોવાના નાતે સમાન રીતે કરી શકશે. પરિશ્રમ તથા કુશળતાના આધારે કોઇકને થોડુંક વધારે મળે એ જુદી વાત છે, પરંતુ પૈતૃક સંપત્તિ પર બધાંનો સમાન અધિકાર હશે.